Pelandu

Pelandu ialah sejenis marsupial kecil dalam genus Thylogale yang terdapat di Australia, Kepulauan Aru dan Kai, serta New Guinea. Binatang ini antara anggota terkecil keluarga Macropodidae. Ia hidup di hutan-hutan di belahan timur benua Australia dan pulau New Guinea.

 Penamaan 
Thylogale brunii dikenali sebagai pelandu dalam kalangan penduduk asli Kepulauan AruIbnu Maryanto, Anang Setiawan Achamdi, Marfua hasiholan Sinaga (2007). Nama daerah mamalia Indonesia· m/s. 22. ISBN 979-979-000-1. dan pelandok-aru ("pelanduk Aru") dalam kalangan penutur Melayu Ambon disebabkan kemiripan dengan pelanduk sebenar. Nama pelandu turut dipakai pada spesies Dorcopsis hageni dan dikenali sebagai pelandu Papua.

Nama saintifik Thylogale menggunakan perkataan Yunani untuk "kantung" dan "jelu."

 Huraian 
Bersama-sama walabi batu dan walabi kelinci, pelandu adalah antara ahli terkecil keluarga makropoda. Pelandu jantan dewasa lebih besar daripada betina, dengan purata berat timbangan sekitar 7 kg dan tinggi 60 cm. Berat betina dewasa pula sekitar 3.8 kg.

 Spesies 
Terdapat tujuh spesies yang diakui dalam genus Thylogale:

 Pelandu Tasmania, Thylogale billardierii
 Pelandu Brown, Thylogale browni
 Pelandu Aru, Thylogale brunii
 Pelandu Calaby, Thylogale calabyi
 Pelandu gunung, Thylogale lanatus
 Pelandu merah, Thylogale stigmatica
 Pelandu leher merah, Thylogale thetis

Rujukan

Pautan luar

Kategori:Makropoda